
ЧРЕЗ ПРЕДСЕДАТЕЛЯ НА
ОБЩИНСКИ СЪВЕТ
РАДОМИР

ДО
[bookmark: _GoBack]ОБЩИНСКИ СЪВЕТ                                                             ВХ.№ С-219/18.09.2026 г.
РАДОМИР


ДОКЛАДНА ЗАПИСКА

ОТ КИРИЛ СТОЕВ – КМЕТ НА ОБЩИНА РАДОМИР


Относно: Увеличаване на щатните бройки на звено „Ученическо столово хранене“ към Домашен социален патронаж - Радомир.


Правно основание: чл. 21, ал. 1, т. 2 от ЗМСМА 


УВАЖАЕМИ ГОСПОДИН КИРИЛОВ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Във връзка с увеличения обема на дейността на звено „Ученическо столово хранене“, към Домашен социален патронаж – Радомир и необходимостта  от осигуряване на нормалното и ефективно изпълнение на дейностите по организацията на ученическото хранене е необходимо числеността на персонала да бъде увеличен с две щатни бройки.              

Допълнителните служители ще бъдат ангажирани с приемането и разпределението на доставките на хранителни продукти, както и с дейностите, свързани с тяхното документално отчитане и отчетността на финансовите средства. Увеличаването на числеността ще създаде по-добра организация на работния процес и ще осигури необходимия административен и оперативен капацитет на звеното.

Средствата за трудови възнаграждения и дължимите осигурителни вноски за новите две щатни бройки ще бъдат осигурени в рамките на бюджета на звено „Ученическо столово хранене“ към Домашен социален патронаж - Радомир.

Във връзка с гореизложеното и на основание чл. 21, ал. 1, т. 2 от ЗМСМА предлагам Общински съвет – Радомир да обсъди и вземе следното: 




РЕШЕНИЕ:

Общински съвет-Радомир дава съгласие да се увеличи персонала на звено „Ученическо столово хранене“ към Домашен социален патронаж-Радомир с две щатни бройки. 
Задълженията на лицата ще бъдат описани в Длъжностни характеристики, а разходите за възнаграждения и осигурителни вноски ще бъдат за сметка на бюджета на звено „Ученическо столово хранене“ към Домашен социален патронаж-Радомир.


Приложение: Копие на Докладна записка на госпожа Росица Петрова – Управител на Домашен социален патронаж – Радомир с наш вх.№АО-48-00-1223/16.09.2026г.




ВНАСЯ
КИРИЛ СТОЕВ
Кмет на Община Радомир


Съгласували:
Станислава Генадиева
Заместник-кмет

Ива Крумова
Юрисконсулт

Кристина Димитрова
Главен специалист „Бюджет“

Д-р Любка Атанасова
Началник „Хуманитарни дейности“


Изготвил:
Първолета Александрова
Главен специалист „Социални дейности“

